Εδουάρδος Χάουαρντ, 9ος δούκας του Νόρφολκ

Ο Εδουάρδος Χάουαρντ, 9ος δούκας του Νόρφολκ, αγγλ.: Edward Howard, 9th Duke of Norfolk (5 Ιουνίου 1686 - 20 Σεπτεμβρίου 1777) ήταν Άγγλος πολιτικός, και κόμης στρατάρχης από το 1732 έως το 1777.

 Προέλευση 
μικρογραφία|150εσ|Ο θυρεός του Χάουαρντ: επί ερυθρού πεδίου διαγώνια αργυρή ταινία με την επαύξηση (θυρεός Σκωτίας με ημιλέοντα) και από τρεις αργυρούς σταυρούς εκατέρωθεν της ταινίας.

Ήταν ο 3ος από τους πέντε γιους του λόρδου Θωμά Χάουαρντ (απεβ.. 1689), από το Γουόρξοπ (νεότερος αδελφός του Ερρίκου Χάουαρντ 7ου δούκα του Νόρφολκ (απεβ. 1701), και οι δύο γιοι του Ερρίκου Χάουαρντ 6ου δούκα του Νόρφολκ (απεβ. 1684)) και της συζύγου του Μαρίας Ελισάβετ Σάβιλ (απεβ. 1732). Ένας μεγαλύτερος αδελφός, ο Ερρίκος Χάουαρντ (1684-1720), ήταν εκλεγμένος Καθολικός επίσκοπος πριν από το τέλος του. Οι νεότεροι αδελφοί του ήταν ο Ριχάρδος Χάουαρντ (1687-1722), ο οποίος απεβίωσε στη Ρώμη, όπου ήταν canon της Βασιλικής του Αγίου Πέτρου, και ο Φίλιππος Χάουαρντ (1688-1750). 

 Σταδιοδρομία 
μικρογραφία|150εσ|Ο Εδουάρδος Χάουαρντ (1743/4-1767), αγαπημένος ανιψιός και πιθανολογούμενος διάδοχος του 9ου δούκα, ο οποίος απεβίωσε σε ηλικία 23 ετών. Πορτρέτο του Πομπέο Μπατόνι.

Συμμετείχε στην Ιακωβιτική Εξέγερση του 1715, ένας από τους αρκετούς Άγγλους ευγενείς που το έκαναν.  Με τη μεσολάβηση του αδελφού του, διέφυγε την τιμωρία για έσχατη προδοσία. Διαδέχθηκε τη θέση ως 9ος δούκας του Νόρφολκ το 1732, μετά το τέλος του άτεκνου μεγαλύτερου αδελφού του, Θωμά Χάουαρντ 8ου δούκα του Νόρφολκ. Κυρίως με την παρότρυνση της συζύγου του, μίας ακολούθου της Καθολικής πίστης, ταλαντούχας και ιδιαίτερα σεβαστής διακοσμήτριας εσωτερικών χώρων και κεντήτριας, ξαναέκτισε το Νόρφολκ Χάουζ στην πλατεία του Σαιντ Τζέιμς στο Λονδίνο σε μεγάλη κλίμακα, και ξεκίνησε την ανοικοδόμηση του Γουόρξοπ σε ανακτορική κλίμακα, για να ανταγωνιστεί το Παλάτι του Μπλένχαϊμ. Το τελευταίο έργο εγκαταλείφθηκε μετά την ολοκλήρωση μόνο μίας πτέρυγας μετά το τέλος του αγαπημένου ανιψιού τού ζεύγους και πιθανού διαδόχου Εδουάρδου Χάουαρντ (1743/4-1767), γιου του νεότερου αδελφού του δούκα, Φιλίππου Χάουαρντ (1688-1750) από το Μπάκενχαμ Τοφτς του Νόρφολκ, από τη 2η σύζυγό του, Ερριέτα Μπλάουντ (απεβ. 1782), αδελφή της συζύγου του. Ο Εδουάρδος απεβίωσε το 1767, σε ηλικία 23 ετών, λόγω πυρετού που κόλλησε ενώ έπαιζε τένις, αλλά δεν είχε αναρρώσει πλήρως από ιλαρά.  Η δούκισσα επηρεάστηκε «σχεδόν σε σημείο, που δεν συνήλθε ποτέ από το πλήγμα». Το ζεύγος συνειδητοποίησε ότι ο επόμενος κληρονόμος τους ήταν ένας μακρινός εξάδελφος που μόλις γνώριζαν, και ο οποίος αποτελούσε μία «καταθλιπτική» αντίθεση με τον Εδουάρδο. 

 Γάμος 
μικρογραφία|150εσ|Ο θυρεός της συζύγου του Μαρίας Μπλάουντ.

Στις 26 Νοεμβρίου 1727 νυμφεύτηκε τη Μαρία Μπλάουντ (πριν από το 1712–27 Μαΐου 1773), μία από τις τρεις κόρες και κληρονόμους του Εδουάρδου Μπλάουντ (απεβ. 1726) του Μπλάγκντον στην ενορία Πέιντον στο Ντέβον, από τη σύζυγό του Άννα Γκιζ, κόρη του σερ Ιωάννη Γκιζ 2ου βαρονέτου (π. 1654–1695) του Έλμορ στο Γκλόστερσιρ. Ο γάμος Μπλάουντ-Γκαιζ τιμήθηκε από τον σωζόμενο εραλδικό μανδύα επάνω από το τζάκι της μεγάλης αίθουσας του αρχοντικού Μπλάγκντον. Αυτό δείχνει τα αρχικά "E B" , και εμφανίζει το οικόσημο του Μπλάουντ (Barry nebuly of six or sable) με τον θυρεό των Γκιζ επάνω από έναν κύλινδρο με χαραγμένο ένα λατινικό σύνθημα Lux Tua Via Mea ("Το φως σου είναι το μονοπάτι μου") με την ημερομηνία "1708". Ο Τζέιμς Κουκ ονόμασε το Νησί Νόρφολκ προς τιμήν της δούκισσας του Νόρφολκ το 1774, αν και δεν γνώριζε τότε ότι ήταν ήδη νεκρή. Ο Χάουαρντ δεν είχε απογόνους από τη Μαρία Μπλάουντ.

 Το τέλος και η διαδοχή 
Απεβίωσε στις 20 Σεπτεμβρίου 1777, σε ηλικία 91 ετών, χωρίς άρρενα κληρονόμο, όταν αρκετοί από τους τίτλους του (το δουκάτο του Νόρφολκ, οι κομητείες του Νόρφολκ, του Άρουντελ και του Σάρεϋ, και η βαρονία του Μαλτρέιβερς) πέρασαν στον 2ο εξάδελφό του (τον οποίο δεν γνώριζε σχεδόν καθόλου) τον Κάρολο Χάουαρντ 10ο δούκα του Νόρφολκ, εγγονό του Καρόλου Χάουαρντ του Γκρέιστοουκ, Κάμπερλαντ, αδελφό του 6ου δούκα. Η κομητεία του Νόργουιτς και η βαρονία του Χάουαρντ του Κάστλ Ράιζινγκ, που δημιουργήθηκαν για τον παππού του, τον 6ο δούκα του Νόρφολκ, εξέπλειπαν. Τέλος, αρκετές παλαιές αγγλικές βαρονίες που δημιουργήθηκαν με εντολές, συμπεριλαμβανομένων της βαρονίας Μόουμπρεϋ, βαρονίας Σέγκρεϊβ , βαρόνου Χάουαρντ, Μπράοουζ του Γκάουερ, Γκρέιστοκ, Φέρερς του Γουέμ, βαρόνου Τάλμποτ, Στρέιντζ του Μπλάκμερ, Φέρνιβαλ και Γκίφαρντ του Μπρίμσφιλντ , τέθηκαν σε εκκρεμότητα μεταξύ των δύο θυγατέρων του νεότερου αδελφού του Φίλιππου Χάουαρντ (1688-1750) από το Μπάκενχαμ Τοφτς στο Νόρφολκ. Οι περισσότερες από αυτές πέρασαν μέσω της μεγαλύτερης κόρης του Φίλιππου, Γουίνιφρεντ Χάουαρντ (1726-1753), η οποία παντρεύτηκε τον Γουλιέλμο Στούρτον 16ο βαρόνο Στούρτον (1704–1781).

Πρόγονοι

 Αναφορές 

Κατηγορία:Άγγλοι Ρωμαιοκαθολικοί
Κατηγορία:Οικογένεια Χάουαρντ (αγγλική αριστοκρατία)